Jobe 13 | Baebele ya mo Internet | Thanolo ya Lefatshe le Lesha
13 “Bona! Leitlho la me le bone seno sotlhe,Tsebe ya me e se utlwile le go se akanyetsa. 2 Se lo se itseng le nna ke se itse sentle;Ga ke wa maemo a a kwa tlase mo go lona.+ 3 Le fa go ntse jalo, fa e le nna, e kete nka bua le Mothatayotlhe ka boene,+Mme e kete nka natefelelwa ke go ganetsana le Modimo. 4 Kafa letlhakoreng le lengwe, lo baanamisi ba maaka;+Lotlhe lo dingaka tse di se nang mosola.+ 5 Fa fela lo ne lo ka didimala gotlhelele,Gore e tle e nne botlhale mo go lona!+ 6 Tsweetswee, utlwang mafoko a me a go iphemela,+Lo tlhwaele dikopo tsa dipounama tsa me tsebe. 7 A lo tla buela Modimo tshiamololo,E bile a lo tla mmuela tsietso?+ 8 A lo tla mo tshwara ka go nna le tlhaolele,+Kgotsa a lo tla lwela Modimo wa boammaaruri kwa molaong? 9 A go tla bo go le molemo gore a lo tlhatlhobe?+Kgotsa a lo tla mo tsietsa jaaka motho a tsietsa motho yo o nang le go swa? 10 Ruri o tla lo kgalemela+Fa lo leka go bontsha tlhaolele+ mo sephiring; 11 A seriti sa gagwe se ka se dire gore lo tshoge,Le go mmoifa go lo wele?+ 12 Dipolelo tsa lona tse di sa lebalegeng ke diane tsa melora;Disireletsi tsa lona tsa thebe di tshwana le disireletsi tsa thebe tsa letsopa.+ 13 Didimalang fa pele ga me, gore ke tle ke bue.Morago ga moo ke tlelwe ke le fa e ka nna eng! 14 Ke ka ntlha yang fa ke tshotse nama ya me mo menong a meKe bo ke baya moya wa me mo seatleng sa me?+ 15 Le fa a ka mpolaya, a ke ne nka se lete?+Ke ne ke tla ganetsana le ene fela fa pele ga sefatlhego sa gagwe ka ntlha ya ditsela tsa me. 16 Gape o ne a tla nna poloko ya me,+Gonne ga go na motlhanogi ope yo o tla tsenang fa pele ga gagwe.+ 17 Utlwang lefoko la me sentle,+Mme a polelo ya me e nne mo ditsebeng tsa lona. 18 Bonang! Tsweetswee, ke isitse tsheko ya tshiamiso;+Ke itse sentle gore nna ka bonna ga ke na molato. 19 Ke mang yo o tla ganetsanang le nna?+Gonne fa ke ne nka didimala jaanong ke ne ke tla swa! 20 O se ka wa ntira dilo di le pedi fela;Foo ga nkitla ke iphitlha fela ka ntlha ya gago;+ 21 Baya seatla sa gago kgakala le nna,Le go go tshaba—a go se ntshose.+ 22 O ka nna wa bitsa gore ke tle ke arabe;Kgotsa ke bue, mme o nkarabe. 23 Ke ka tsela efe ke nang le ditlolo le maleo?Ntire gore ke itse go tlhanoga ga me le boleo jwa me. 24 Ke ka ntlha yang fa o fitlha sefatlhego sa gago+O bo o ntsaya jaaka mmaba wa gago?+ 25 A o ka dira gore letlhare le le kgokgweediwang le rorome,Kgotsa a o tla nna o lelekisa serite fela se se omileng? 26 Gonne o nna o kwala dilo tse di bogalaka+ ka nnaMme o dira gore ke rue matswela a ditlolo tsa bosha jwa me.+ 27 Gape o dira gore dinao tsa me di nne di tsentswe mo disaneng,+E bile o disa ditselana tsotlhe tsa me;Gonne o thalela dipato tsa dinao tsa me mothalo wa gago. 28 Mme o ntse jaaka sengwe se se bolang se se onalang;+Jaaka seaparo se motoutwane o se jang.+